OpenLLM-France/wikimedia huggingface dataset:
# Fresneville

Fresneville és un municipi francès situat al departament del Somme i a la regió dels Alts de França. L'any 2007 tenia 102 habitants.

## Demografia
### Població

El 2007 la població de fet de Fresneville era de 102 persones. Hi havia 36 famílies de les quals 8 eren unipersonals (8 homes vivint sols), 16 parelles sense fills, 4 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 35 eren l'habitatge principal de la família, 5 eren segones residències i 2 estaven desocupats. Tots els 42 habitatges eren cases. Dels 35 habitatges principals, 27 estaven ocupats pels seus propietaris i 8 estaven llogats i ocupats pels llogaters; 1 tenia dues cambres, 4 en tenien tres, 11 en tenien quatre i 19 en tenien cinc o més. 11 habitatges disposaven pel capbaix d'una plaça de pàrquing. A 19 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fresneville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 1 | 85 a 89 | 0 |
| 0 | 80 a 84 | 2 |
| 3 | 75 a 79 | 1 |
| 2 | 70 a 74 | 3 |
| 4 | 65 a 69 | 2 |
| 3 | 60 a 64 | 2 |
| 3 | 55 a 59 | 3 |
| 4 | 50 a 54 | 3 |
| 1 | 45 a 49 | 0 |
| 3 | 40 a 44 | 1 |
| 4 | 35 a 39 | 5 |
| 2 | 30 a 34 | 1 |
| 3 | 25 a 29 | 4 |
| 3 | 20 a 24 | 2 |
| 2 | 15 a 19 | 0 |
| 0 | 10 a 14 | 4 |
| 1 | 5 a 9 | 1 |
| 3 | 0 a 4 | 2 |

## Economia

El 2007 la població en edat de treballar era de 48 persones, 35 eren actives i 13 eren inactives. De les 35 persones actives 30 estaven ocupades (18 homes i 12 dones) i 5 estaven aturades (1 home i 4 dones). De les 13 persones inactives 5 estaven jubilades i 8 estaven classificades com a «altres inactius».

### Activitats econòmiques

L'any 2000 a Fresneville hi havia 8 explotacions agrícoles.

## Equipaments sanitaris i escolars

El 2009 hi havia una escola maternal integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Fresneville a l'INSEE.
* Évolution et structure de la population Fitxa amb el detall de dades de Fresneville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sistema internacional (política)

«Sistema internacional» té aquests significats:
* Relacions internacionals fa referència a la ciència que tracta sobre l'estudi dels afers estrangers i de les grans qüestions del sistema internacional
* Sistema Internacional d'Unitats, és el sistema d'unitats més utilitzat al món, tant en ciència com a la vida diària (comerç), i és l'evolució del sistema mètric decimal
# Schimbare

Schimbare és una pel·lícula espanyola rodada originalment en castellà del 2014 dirigida por Álex Sampayo. Va aconseguir un guardó a la millor pel·lícula internacional al Festival Internacional de Cinema de San Diego.
En la 13a edició dels Premis Mestre Mateo ha estat nominat en vuit categories, guanyant finalment els premis a la millor direcció de producció i al millor so. També va competir a la Seminci.

## Argument

Luis i Elvira viatgen a Romania després de contactar amb una organització criminal. Quan estan a punt d’arribar al seu destí, reben una trucada que els obliga a canviar de rumb. Han d'aturar-se a Budapest i recollir una nena de vuit anys.

## Repartiment

* Candela Peña com Elvira
* Luis Zahera com Luis
* Sandra Mokrzycka com beba
* Maurycy Lyczko com Emil
* Martijn Kuiper com Radu
* Huichi Chiu com Jun
* Mariana Achim com Teodora

## Producció

La pel·lícula es va rodar a finals del 2013 entre Galícia i Hongria.

## Guardons i nominacions
### Premis Mestre Mateo

| Any | Categoria | Receptor | Resultat |
| 13a edició | Millor pel·lícula | Álex Sampayo | Nominat |
| 13a edició | Millor director | Álex Sampayo | Nominat |
| 13a edició | Millor actriu | Candela Peña | Nominada |
| 13a edició | Millor direcció de producció | Toni Veiga | Guanyador |
| 13a edició | Millor muntatge | Álex Sampayo | Nominat |
| 13a edició | Millor so | David Machado | Guanyador |
| 13a edició | Millor fotografia | Juan Hernández | Nominat |
| 13a edició | Millor maquillatge i pentinat | Raquel F. Fidalgo | Nominada |

## Notes

* ↑ «A película "Schimbare", participada pola TVG, acada o galardón de Mellor Película Internacional no Festival de San Diego». crtvg.es, 30-09-2014.
* ↑ Comienza el rodaje de “Schimbare”, primera película de Alex Sampayo, El País, 25 de novembre de 2015
* ↑ El film 'Schimbare', del gallego Álex Sampayo, competirá en la Seminci, El Correo Gallego, 24 de setembre de 2014
* ↑ La producción gallega «Schimbare», mejor película internacional en San Diego, La voz de Galicia, 29 de setembre de 2014
* ↑ 'Os Fenómenos' y 'A Esmorga' triunfan en la XIII Edición de los Premios Mestre Mateo, 20 Minutos, 12 d'abril de 2015

## Enllaços externs

* Tràiler de la pel·lícula a YouTube
# Àrea de Lliure Comerç ANSA-Xina

Àrea de Lliure Comerç ANSA-Xina (en anglès: ASEAN–China Free Trade Area o ACFTA) és una àrea de lliure comerç entre els deu països membres de l'Associació de Nacions del Sud-est Asiàtic (ANSA) i la República Popular de la Xina. L'acord marc inicial es va signar el 4 de novembre de 2002 a Phnom Penh, Cambodja, amb la intenció de crear un espai de lliure comerç entre els onze països el 2010. L'àrea de lliure comerç va entrar en vigor l'1 de gener de 2010, i és la major àrea de lliure comerç en termes de població i la tercera més gran en termes de PIB nominal.
Està formada per: Birmània, Brunei, Cambodja, Filipines, Indonèsia, Laos, Malàisia, Singapur, Tailàndia, Vietnam i República Popular de la Xina.

## Referències

* ↑ «Framework Agreement on Comprehensive Economic Co-Operation Between ASEAN and the People's Republic of China». ASEAN, 05-11-2002 [Consulta: 1r gener 2010].
* ↑ de Castro, Isagani «'Big brother' China woos ASEAN». Asia Times Online, 06-11-2002 [Consulta: 1r gener 2010]. Arxivat 6 de novembre 2002 a Wayback Machine. «Còpia arxivada». Arxivat de l'original el 2002-11-06. [Consulta: 22 gener 2014].
* ↑ Bloomberg «China-Asean Trade Deal Begins Today». Jakarta Globe. Bloomberg, 01-01-2010 [Consulta: 1r gener 2010]. Arxivat 17 de gener 2010 a Wayback Machine. «Còpia arxivada». Arxivat de l'original el 2010-01-17. [Consulta: 22 gener 2014].
* ↑ Chan, Fiona «Asean-China FTA to kick off». The Straits Times, 31-12-2009 [Consulta: 1r gener 2010].
* ↑ Walker, Andrew «China and Asean free trade deal begins». BBC News, 01-01-2010 [Consulta: 1r gener 2010].
* ↑ Gooch, Liz «Asia Free-Trade Zone Raises Hopes, and Some Fears About China». The New York Times, 31-12-2009 [Consulta: 1r gener 2010].

## Vegeu també

* Mercosur
# New York Open

El Torneig de Nova York, oficialment conegut com a New York Open, és un torneig de tennis professional que es disputa anualment sobre pista dura al Nassau Veterans Memorial Coliseum de Uniondale, Nova York, Estats Units. Va néixer del trasllat del torneig de Memphis l'any 2018.

## Palmarès
### Individual masculí

| Any | Campió | Finalista | Resultat |
| 2020 | Kyle Edmund | Andreas Seppi | 7−5, 6−1 |
| 2019 | Reilly Opelka | Brayden Schnur | 6−1, 6−7(7), 7−6(7) |
| 2018 | Kevin Anderson | Sam Querrey | 4−6, 6−3, 7−6(1) |

### Dobles masculins

| Any | Campions | Finalistes | Resultat |
| 2020 | Dominic Inglot Aisam-ul-Haq Qureshi | Steve Johnson Reilly Opelka | 7−6(5), 7−6(6) |
| 2019 | Kevin Krawietz Andreas Mies | Santiago González Aisam-ul-Haq Qureshi | 6−4, 7−5 |
| 2018 | Max Mirnyi Philipp Oswald | Wesley Koolhof Artem Sitak | 6−4, 4−6, [10−6] |

## Referències

* ↑ «Memphis To Relocate To Long Island For 2018» (en anglès). ATP, 10-04-2017. [Consulta: 6 febrer 2018].

## Enllaços externs

* Web oficial (anglès)
* Perfil del torneig a l'ATP (anglès)
Nova York :
2018
2019
2020 :
# Quint Sulpici Pretextat

Quint Sulpici Pretextat o Quint Sulpici Camerí Pretextat (Quintus Sulpicius Camerinus Pretextatus) va ser un magistrat romà del segle v aC. Formava part de la gens Sulpícia, una antiga família romana d'origen patrici. Va ser probablement fill de Servi Sulpici Camerí Cornut.
Va ser elegit tribú amb potestat consular l'any 434 aC segons els historiadors Quint Valeri Ànties i Quint Eli Tuberó, i tenia com a company de mandat Marc Manli Capitolí, però just aquest any els noms dels cònsols o tribuns consulars presenten diferències entre els autors com Tit Livi o Diodor de Sicília.
Durant aquell any 434 aC, els oscs de la ciutat de Veïs i els faliscs van demanar ajuda a l'assemblea etrusca per a fer front a l'amenaça que per a ells significava Roma, després que els romans haguessin pres la ciutat de Fidenes. El senat va nomenar llavors un dictador, però els etruscs van rebutjar les peticions dels oscs i els faliscs i no hi va haver guerra.
Va ser elegit Legat l'any 431 aC a les ordres del dictador Aule Postumi Tubert i va quedar al càrrec del campament romà quan es va iniciar la batalla del Mont Algidus.

## Referències

* ↑ Livi, Titus. Ab Urbe Condita (en llatí), p. IV, 23.
* ↑ Diodor. Bibliotheca historica XII,53
* ↑ Titus Livi. Ab Urbe Condita IV,23-24
# Coamo

Coamo és un municipi de Puerto Rico situat a la regió central sud, també anomenat Ciutat de les Aigües termals, La Villa Añeja, Los Maratonistas La Villa de San Blas de Illescas i Centre de l'Univers. És un dels 78 municipis de l'Estat Lliure Associat de Puerto Rico, EUA. Segons el cens de 2010, presentava una població de 40.846 habitants i una densitat de població de 520 persones per quilòmetre quadrat.
Coamo va ser fundat l'any 1579. El seu nom original era San Blas de Illescas, però més tard es va canviar per Coamo, que significa "indret pla i extens", nom que procedeix del que li donaren els indis que habitaven la zona, que l'anomenaven "Coamex".

## Barris

* Coamo Arriba
* Cuyón
* Hayales
* Los Llanos
* Palmarejo
* Pasto
* Pedro Garcia
* Coamo Pueblo
* Pulgillas
* San Idelfonso
* Santa Catalina

## Rius

* Riu Coamo
* Riu Cuyón

## Referències

* ↑ «American FactFinder» (en anglès). Oficina del cens dels EUA. [Consulta: 30 juny 2015].
* ↑ Grupo Editorial EPRL «Coamo» (en castellà). Enciclopedia de Puerto Rico. Fundación Puertoriqueña de las Humanidades, 03-09-2010 [Consulta: 29 juny 2015].

## Enllaços externs

* Coamo.net
* Coamo, Puerto Rico
* Directori de Municipis, Coamo Arxivat 2016-02-04 a Wayback Machine. a la web oficial de l'Estat Lliure associat de Puerto Rico (castellà)
# Societat la Concòrdia

«Societat la Concòrdia» té aquests significats:
* Societat la Concòrdia (Agullana)
* Societat la Concòrdia (Cantallops)
* Societat la Concòrdia (Darnius)
* Centre Social la Concòrdia (Sant Climent Sescebes)
# Schinopsis balansae

Schinopsis balansae és una espècie d'arbre de fusta dura, la tercera fusta en duresa segons el test de Janka, és un tipus de quebratxo es troba al Gran Chaco de l'Argentina, i Paraguai. També a pareix al Pantanal del Brasil.
Pot arribar a fer 24 m d'alt.
L'any 1956 a l'Argentina va ser declarat Arbre forestal nacional"

## Referències

* ↑ «USDA GRIN Taxonomy». Arxivat de l'original el 13 de maig 2013. [Consulta: 12 febrer 2014].
* ↑ «Declárase "Arbol Forestal Nacional" al (Schinopsis Balansea Engl) "Quebracho colorado chaqueño"» (en castellà). Secretaría de Ambiente y Desarrollo Sustentable de la Nación, 21-08-1956. Arxivat de l'original el 2012-03-10. [Consulta: 25 febrer 2012].
* Americas Regional Workshop (Conservation & Sustainable Management of Trees, Costa Rica, November 1996) (1998). Schinopsis balansae. Llista Vermella de la UICN, Unió Internacional per a la Conservació de la Natura, 2006. Consultat el 12 maig 2006 (en anglès).
* Pott, A.; Pott, V.J.. Plantas do Pantanal. (Plants of Pantanal) (en portuguès). EMBRAPA, 1994. ISBN 85-85007-36-2
# Festa Major de Sarrià

La Festa Major de Sarrià se celebra la primera quinzena d'octubre al barri de Sarrià, al districte de Sarrià-Sant Gervasi de Barcelona. La festa major, tal com l'entenem avui, gestionada per la Comissió de Festes, es fa des del 1973. La festa major actual és participativa i a l'hora d'organitzar-la s'hi impliquen moltes entitats del barri, que s'agrupen a recer de la Comissió de Festes del Roser de Sarrià. Els veïns, a títol personal, també hi prenen part engalanant els balcons i façanes o organitzant els sopars de germanor que es fan a molts carrers del centre històric. També fan seva la festa major les nombroses escoles del barri, que cada any organitzen la seva cercavila amb balls tradicionals, gegants, capgrossos i diables.

## Origen

Sarrià va ser la darrera vila del pla de Barcelona que s'annexionà a la ciutat. A diferència de la majoria –Sants, Gràcia, Sant Andreu–, no s'hi incorporà mitjançant el reial decret del 1897 sinó que va poder endarrerir el procés fins al 1921. Actualment la festa major, que es fa en honor de la Mare de Déu del Roser, que cau en el 7 d'octubre, és un dels actes que permeten als sarrianencs d'afirmar la seva identitat.
El culte a la Mare de Déu del Roser es va estendre per tot Catalunya els segles xvi i xvii, a través de la consagració de capelles o petits altars. En el cas de Sarrià, la llegenda explica que la devoció prové de la bellesa dels rosers que florien cada primavera a la llera dels torrents secs que travessaven la vila.

## Actes destacats

* Toc d'inici de Sarrià. L'arrencada oficial de la festa major és el Toc d'Inici, una cercavila representativa de la cultura tradicional del barri que acaba amb una ballada. Hi participa tota la família gegantera, els membres de l'Esbart de Sarrià i la Colla de Diables i Diablesses del barri. L'acte culmina a la plaça del Consell de la Vila amb els gegants Gervasi i Laieta ballant la melodia del toc d'inici.
* Trobada gegantera. Els gegants de Sarrià són els amfitrions de la trobada gegantera, en què participa la família sencera: en Gervasi, la Laieta, els vells gegants de les Dues Cares i el gegantó Blauet. Completen la reunió tot de colles geganteres de la ciutat o de la resta del país.
* Sarrià en flames. Els correfocs infantil i adult i la tabalada es concentren en una sola tarda, per formar un acte global. Comença la tabalada pels carrers del barri, a càrrec del grup de percussió dels Diables i Diablesses de Sarrià. Després es fa el correfoc infantil i, unes hores més tard, comença l'adult, que acaba amb un espectacle de foc.
* Batalla x Sarrià. És una competició festiva que es fa des del 2013 i que vol dividir el barri en dos bàndols, en referència als patrons de la vila: els Rosers, identificats amb el color verd, i els Vicençs, de color lila. Durant la festa, totes dues colles es repten fraternalment per mitjà de jocs i torneigs esportius amb l'objectiu d'acumular punts i esdevenir guanyadors.

## Referències

* 1 2 3 4 5 6 7 «Festa Major de Sarrià». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Museu d'instruments musicals de Brussel·les

El Museu d'instruments musicals (MIM) és un museu de Brussel·les, Bèlgica. Forma part dels Museus Reials d'Art i Història.
La col·lecció es començava el 1877. L'edifici actual s'obria el 2000 i té més de 1.500 instruments en exhibició. La col·lecció inclou instruments mecànics, instruments de segle xx, un grup de campanes, instruments populars belgues i europeus, i instruments no europeus, així com una visita històrica des de l'antiguitat fins al segle xx, i una presentació que mostra el desenvolupament d'instruments de teclats i de corda. Hi ha també una biblioteca.
Ocasionalment, el museu també organitza exposicions temporals i concerts d'influents inventors contemporanis com els Baschet Brothers, Pierre Bastien, Yuri Landman, Fundació Logos i uns altres.
El museu està situat en un edifici d'estil Art Nouveau que allotjava els antics magatzems Old England. Es construïa d'acer forjat i vidre el 1899 per Paul Saintenoy. Hi ha un ascensor de ferro forjat. El sisè pis és un cafè amb vidrieres grans i bones vistes de Brussel·les.

## Referències

* ↑ «Old England» (en francès). Inventaire du patrimoine architectural. Patrimoine culturel d'urban.brussels, 2016 [Consulta: 11 maig 2023].
# Rafael de la Rosa Vázquez

Rafael de la Rosa Vázquez (Barcelona 1919 - Palma 2007) fou el darrer batle sota el règim franquista de Palma (Mallorca).
Havia estudiat enginyeria naval a Madrid, disciplina de la qual arribà a ser doctor. El 1937 visità per primera vegada Mallorca i el 1947 s'hi establí de manera definitiva.
Fou batle de la capital mallorquina entre 1972 i 1976. La seva tasca dins al capdavant de l'Ajuntament destaca per la modernització de la ciutat seguint motius tècnics. Entre les reformes que portà aterme destaquen les Avingudes i l'estació del tren d'Inca. A més sota el seu mandat es construïren el quarter de la Policia Local, el Parc de Bombers i el Poliesportiu Municipal. Urbanísticament el 1973 aprovà per Palma el Pla General d'Ordenació Urbanan (PGOU). També inicià les obres dels terrenys enfront de la Seu de Mallorca que continuà el seu successor.
El 1976 es retirà de la política. Va ser guardonat amb la Medalla d'Or de la Ciutat de Palma.
Morí el 29 de maig del 2007.
| Precedit per: Gabriel Alzamora | Batlle de Palma 1972 - 1976 | Succeït per: Paulí Buchens |
# Solana Beach

Solana Beach és una ciutat dels Estats Units a l'estat de Califòrnia. Segons el cens del 2000 tenia 13.783 habitants.

## Demografia

Segons el cens del 2000, Solana Beach tenia 12.979 habitants, 5.754 habitatges, i 3.279 famílies. La densitat de població era de 1.419,6 habitants/km².
Dels 5.754 habitatges en un 20,8% hi vivien nens de menys de 18 anys, en un 47,3% hi vivien parelles casades, en un 6,8% dones solteres, i en un 43% no eren unitats familiars. En el 31,5% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,83.
Per edats la població es repartia de la següent manera: un 17,9% tenia menys de 18 anys, un 6,5% entre 18 i 24, un 30,9% entre 25 i 44, un 27,4% de 45 a 60 i un 17,3% 65 anys o més.
L'edat mediana era de 42 anys. Per cada 100 dones de 18 o més anys hi havia 94,5 homes.
La renda mediana per habitatge era de 71.774 $ i la renda mediana per família de 96.652 $. Els homes tenien una renda mediana de 72.028 $ mentre que les dones 41.186 $. La renda per capita de la població era de 48.547 $. Entorn del 3,4% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Solana Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Solana Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Gemma Parellada

Gemma Parellada (Barcelona, 1982) és una periodista catalana establerta a Costa d'Ivori, corresponsal de diversos mitjans.
Llicenciada en Periodisme per URL el 2003, durant els estudis es va interessar especialment per la realitat d'Amèrica Llatina i Àfrica. Va marxar a viure a Àfrica en considerar que no hi havia bona informació a la premsa espanyola sobre la realitat africana, més enllà de tòpics i de la cooperació i la solidaritat.
Al continent africà primer va estar a la guerra de Casamance del Senegal. El 2006 es va decidir a conèixer de primera mà què hi havia darrere la Guerra del Congo i quan ja estava allà l'agència EFE va contactar amb ella. Del 2007 al 2014 va ser editora de l'agència EFE per l'Àfrica subsahariana, el primer any per EFE i la resta com a freelance. Establerta a la Governació d'Abyan, a Costa d'Ivori, des del 2008 també va ser corresponsal per El País, Catalunya Ràdio i l'edició espanyola de Radio Francia Internacional (RFI). Des del 2009 també ha publicat a CNN, HBO latino, AFP, RCN Televisió, Magazine de La Vanguardia, El Mundo, Público, El Periódico de Catalunya, El Punt Avui, Wanafrica, la Revista Semana de Colòmbia i Periodismohumano. El 2019 continuava residint a Costa d'Ivori i era corresponsal especialment per El País, Catalunya Radio i CNN espanyol.
Ha guanyat el Memorial Joan Gomis 2013 pel reportatge La guerra sin fin sobre el Congo, el DevReporter 2016 pel reportatge Minerals de sang de RDCongo i TV3, el Miguel Gil de Periodisme 2016 per la seva "trajectòria i compromís per la veritat" i el Joan Gomis 2019 pel reportatge multimèdia Sex Symbols.

## Referències

* ↑ «Parlant de pau amb… Gemma Parellada — FundiPau». [Consulta: 5 octubre 2020].
* ↑ «Una nueva mirada a África» (en castellà). [Consulta: 5 octubre 2020].
* ↑ Ana Del Paso. Reporteras españolas, testigos de guerra.: De las pioneras a las actuales. Penguin Random House Grupo Editorial España, 21 juny 2018, p. 121–. ISBN 978-84-9992-857-9.
* ↑ «Gemma Parellada». [Consulta: 5 octubre 2020].
* ↑ «Gemma Parellada: “No contarla bien es una forma de seguir dominando África”» (en local). [Consulta: 5 octubre 2020].
* ↑ «Resultados definitivos del "Memorial Joan Gomis 2019"» (en castellà), 30-10-2019. [Consulta: 5 octubre 2020].
* ↑ «El treball periodístic de Gemma Parellada, guanyador del I Premi DevReporter – Conflict Minerals». [Consulta: 5 octubre 2020].
* ↑ «Gemma Parellada guanya el 13è premi Miguel Gil Moreno». [Consulta: 5 octubre 2020].
# Schoemanspoort

Schoemanspoort és un port de la ruta regional R328 entre Schoemanshoek (al nord d'Oudtshoorn) i les Coves de Cango al Swartberg. El port connecta el Petit Karoo amb el Prince Albert al Gran Karoo a través del coll Swartberg. El port es troba a 470 m sobre el nivell del mar i té un pendent màxim de 1:12.
# Fetges (Sautó)

Fetges (['fetʒəs]) és un poble de la comuna de Sautó, a la comarca del Conflent, de la Catalunya del Nord.
És situat quasi a l'extrem de ponent del terme comunal al qual pertany, davant i al nord-est de la vila de Montlluís. Per la seva proximitat a Montlluís, a la pràctica ha esdevingut com un barri de la vila, i els habitants de Fetges se serveixen més de l'oferta de Montlluís que de la de Sautó.
Joan Coromines, en el seu Onomasticon Cataloniæ, explica que aquest topònim, com molts dels altres pobles veïns, procedeix d'un nom propi germànic. En aquest cas, de l'arrel fādi, existent en fràncic, com està ben documentat, amb l'afegitó del sufix possessiu -ik. La forma primitiva devia ser fadicus/fedicus, que evolucionà igual que les paraules viatge i metge, procedents, espectivament, de viaticu i medicu. A més, es donà una coincidència, que devia ajudar en l'evolució, amb el mot ficatum > fēticu > fetge.

## Referències

* ↑ Fetges en els ortofotomapes de l'IGN
* ↑ Coromines, 1995.
# Birr (Offaly)

Birr ([bʌːr], Biorra en irlandès) és una població d'Irlanda, situada al comtat d'Offaly, a la província de Leinster. Antigament s'anomenava Parsonstown a causa dels Parsons que hi posseïen el comtat de Rosse, i va tenir oficialment aquest nom entre 1891 i 1901.

## Personatges il·lustres

* Aidan Quinn, actor, hi passà part de la seva infantesa.
* George Johnstone Stoney, científic

## Referències

* ↑ «Registration Districts of Ireland» p. 31. genealogyresearch.org.uk. Arxivat de l'original el 2013-04-18. [Consulta: 5 abril 2013].

## Enllaços externs

* Birr - Lloc web oficial